શારજાહમાં મૅચ પ્રૅક્ટિસ સમયે ગ્રાઉન્ડ પર કોચિંગ કરી રહેલા નંદિતા અઢિયા

ગતરોજ તેમની ટીમ 'ટ્રૅઇલબ્લેઝર્સ'એ ટુર્નામેન્ટમાં વિજય મેળવ્યો તેનો ઉત્સાહ તેમના શબ્દોમાં પણ ઝળકી રહ્યો હતો. 

અત્રે નોંધવું કે યુએઈમાં વિમૅન ટી-20 ચેલેન્જ ટ્રૉફી ચાલી રહી છે. તેમાં ભારતની ટીમનાં ખેલાડી સ્મૃતિ મંધાના કપ્તાની સંભાળી રહ્યાં છે અને કોચિંગ ગુજરાતનાં નંદિતા અઢિયા કરી રહ્યાં છે. 

યુએઈના ક્રિકેટમંચ પર ગુજરાતી મહિલા કોચની ભાગીદારી એક નોંધપાત્ર બાબત છે. વળી નંદિતા અઢિયાના કોચિંગ હેઠળ ટીમે ટુર્નામેન્ટ નામે પણ કરી લીધી છે.

એક રીતે જોઈએ તો ક્રિકેટને મોટાભાગે 'પુરુષપ્રભુત્ત્વ'વાળી રમત ગણવામાં આવે છે પરંતુ ગુજરાતના રમતજગતનું આ નામ ક્રિકેટમાં વિદેશની ધરતી ઝળકી રહ્યું છે. 

ગુજરાતના જૂનાગઢમાં જન્મેલાં એક મહિલા કઈ રીતે રાજકોટથી યુએઈ સુધી રમતજગતની સફર ખેડે છે એ જાણવું ખરેખર રસપ્રદ છે.

...જ્યારે ક્રિકેટર બનવાનો ઈરાદો કર્યો

તેમની કહાણી વિશે નંદિતા અઢિયા કહે છે, "શરૂઆત તો બાળપણથી જ થઈ ગઈ હતી પણ કૉલેજની મૅચ બાદ એક ઇરાદો કર્યો કે સ્પોર્ટમાં જ કારકિર્દી બનાવવી છે અને આજે મને ક્રિકેટમાં 25 વર્ષ થઈ ગયાં."

"જુનાગઢમાં જન્મી હતી અને ત્યાં જ છોકરાઓ સાથે નાનપણમાં ક્રિકેટ રમતી હતી. સ્કૂલમાં પણ છોકરાઓનો ડ્રેસ પહેરીને જ જવાની જીદ કરતી. પછી રાજકોટ આવી અને ક્રિકેટમાં વધુ મહેનત કરી. યુએઈનો પ્રવાસ ક્રિકેટ કોચ તરીકે મારું પહેલું ઇન્ટરનેશનલ અસાઇન્મૅન્ટ છે." 

"મને મારાં માતા-પિતાએ સપોર્ટ કર્યો એટલે હું અહીં સુધી પહોંચી શકી. તેમણે મને ઘણું પ્રોત્સાહન આપ્યું હતું. વળી મારા પતિ પણ ઘણો ટેકો કરે છે અને તેઓ ખુદ પણ બાળકોને ક્રિકેટ શિખવે છે."

"મારા પિતા બૅન્કમાં કામ કરતા હતા, તેમને સ્પોર્ટમાં કંઈક કરવું હતું પણ ન કરી શક્યા એટલે તેમણે મને પ્રોત્સાહન આપ્યું કે હું સ્પોર્ટમાં મારાં સપનાં પૂરાં કરું."

"હાલ હું બીસીસીઆઈ ક્વૉલિફાઇડ કોચ છું અને સૌરાષ્ટ્ર ક્રિકેટ ઍસોસિયેશન સાથે જોડાયેલી છું. મેં છેલ્લે બાંગ્લાદેશ સામે 2011માં ફ્રેન્ડલી વન-ડે મૅચ રમી હતી. પછી હું કોચિંગમાં જોડાઈ ગઈ."

"મેં મુંબઈમાં પણ ટુર્નામેન્ટ રમી છે અને ડૉમેસ્ટિક તથા સિનિયર મહિલા ટીમમાં પણ ભાગ લીધો છે. ગત જાન્યુઆરીમાં 'ઇન્ડિયા એ' ટીમનું પણ કોચિંગ કર્યું હતું. એમાં પણ અમારી ટીમનો જ વિજય થયો હતો."

નંદિતા અઢિયાની ક્રિકેટ સફર

નંદિતા અઢિયાની ક્રિકેટર તરીકેની પ્રોફાઇલની વાત કરીએ તો સૌરાષ્ટ્ર ક્રિકેટ... \n\nમને ઉપરના લેખ માટે સારું શીર્ષક આપો.
નંદિતા અઢિયા : ભારતીય મહિલા ક્રિકેટ ટીમનાં કોચની રાજકોટથી યુએઈ સુધીની સફર